ช่วงอายุกรีนแลนเดียน

ในธรณีกาล ช่วงอายุกรีนแลนเดียน () เป็นช่วงอายุตอนต้นที่สุดหรือหินช่วงอายุที่อยู่ล่างสุดของสมัยหรือหินสมัยโฮโลซีน ซึ่งเป็นส่วนหนึ่งของยุคควอเทอร์นารี ช่วงอายุนี้เริ่มต้นขึ้นในปี 9700 ก่อนสากลศักราช (ปี 300 ตามปฏิทินโฮโลซีน (HE)) และสิ้นสุดลงในปี 6236 ก่อนสากลศักราช (ปี 3764 ตามปฏิทินโฮโลซีน (HE)) ช่วงอายุนี้เป็นช่วงอายุตอนต้นที่สุดในบรรดาช่วงอายุทั้งสามของสมัยโฮโลซีน และได้รับการอนุมัติอย่างเป็นทางการจากคณะกรรมมาธิการการลำดับชั้นหินสากลในเดือนมิถุนายน 2561 พร้อมด้วยช่วงอายุ/หินช่วงอายุนอร์ทกริปเปียนและเมฆาลายัน ขอบล่างของช่วงอายุกรีนแลนเดียน คือ ตัวอย่างของจุดและแหล่งชั้นหินแบบฉบับขอบทั่วโลก (GSSP) จากโครงการแกนน้ำแข็งกรีนแลนด์เหนือในตอนกลางของกรีนแลนด์ (75.1000°N 42.3200°W) ซึ่ง GSSP ของช่วงอายุกรีนแลนเดียนนั้นมีความสัมพันธ์กับการสิ้นสุดของยังเกอร์ดรายแอส (จากใกล้ช่วงอายุย่อยธารน้ำแข็งเป็นช่วงอายุย่อยธารน้ำแข็ง) และ "การเปลี่ยนแปลงในค่าส่วนเกินของดิวเทอเรียม"

 อ้างอิง 

หมวดหมู่:มหายุคซีโนโซอิก
หมวดหมู่:ยุคควอเทอร์นารี
หมวดหมู่:สมัยโฮโลซีน